Yslike aardbewing tref kus van Vanuatu, Nieu-KaledoniëAardbewing aan die kus van Vanuatu en Nieu-Kaledonië (Grafika: USGS) ŉ Aardbewing van 7.5 het die kus van Vanuatu en Nieu-Kaledonië getref, het die Amerikaanse Geological Survey (USGS) gesê. ŉ Tsoenami-waarskuwing vir omliggende lande is uitgereik. Die aardbewing het Donderdag net ná middernag plaaslike tyd (1320 GMT) plaasgevind, omstreeks 415 km oos van Vao in Nieu-Kaledonië op ŉ diepte van 10 km, aldus die USGS. Vanuatu en Nieu-Kaledonië is eilandnasies in die Stille Oseaan en Oseanië, oos van Australië en noord van Nieu-Seeland. “Gevaarlike tsoenami-golwe van dié aardbewing is moontlik binne die volgende drie ure,” het die NWS Stille-Oseaan- tsoenami-waarskuwingsentrum gesê.